Reundeu beureum; Sambang getih;  (Hemigraphis colorata) nyaéta hiji tutuwuhan anu asalna tina kulawarga Acanthaceaeatau. Reundeu beureum salahsahiji tutuwuhan anu geus lila dipikawanoh pikeun ubar, loba kapanggih hirup liar atawa ngahaja dipelak di buruan salaku tutuwuhan hiasan.

Ngaran séjén 

Reundeu beureum disebut ogé binalu api (Melayu), remek daging, reundeu beureum (Sunda), kĕji bĕling, sambang gĕtéh, sarap (Jawa), pecah beling (Jakarta), lire (Ternate)

Ciri mandiri 
Reundeu beureum kagolongkeun tutuwuhan  terna tangkalna ngampar luhureun taneuh. Tangkal  wujudna buleud, nyagak, bubukuan, kelirna gandaria. 
Daunna  nunggal, aya cupatan, bijil pasingareup-singareup, wujudna buleud endog, tungtung méncos, ukuran 7-11 × 4-6 cm. Kelirna bungur, palebah luhur dauna kelirna semu kulawu, di palebah handapna beureum anggur. 
Kembangna kasebut bulir, panjang 5-10 cm, rada leutik, dan agak merenggang. Daun pelindungnya (braktea) 0,5-0,7 inci, semu lonyod, tungtungna baruluan. Sumber séjén nyebutkeun ieu pepelakan kembangna nunggal, henteu majemuk. Kelopak kembang aya 5 bagéan, kelirna gandaria, makuta kembang wujudna kawas  corong, mibanda  benang sari dua. Putik sari bodas, wujudna kawas benang, kelirna beureum jeung bodas.

Buah bujudna masagi, panjangna 25 inci, ukuranna leutik. Kelirna héjo , tur lonyod. Buahna rada gepeng, lobana  siki 10-12 perenahna naplok.. Akar kasebut tunggang, bodas semu koneng.

Habitat 
Reundeu beureum téh tutuwuhan pituin ti Indonésia, perenahna ti pulo Jawa . Ogé loba kapanggih hirup di Malaysia jeung Plipina. Ilaharna hirup kalawan subur di daérah anu negrak katojo ku panonpoé, perenahna ti mimiti sisi basisir nepi ka tonggoheun 400 méter mdpl. Reundeu beureum loba kapanggih hirup liar atawa ngahaja dipelak di buruan pikeun hiasan atawa pager hirup. Numutkeun katerangan George King jeung J.S. Gamble -dua ahli botani Inggris anu satuluynadigawe di India- dina  Journal of the Asiatic Society of Bengal (1936), ieu tutuwuhan pituin ti Jawa jeunh Sumatra. Sagigireunti éta tutuwuhan ieu  ogé kapanggih hirup di Johor jeung Pahang.

Manfaat 
Salaku tutuwuhan hias, alatan mibanda daun anu kelirna beda jeung kalolobaan tutuwuhan anu aya. Bisa dijadikeun salaku pager hirup,  ieu tutuwuhan gampang dipiara tur gampang ngarintahkeunna cukup di  setek. Ieu tutuwuhan kembangan sapanjang taun baheula reundeu beureum ogé dipikaresep ku masarakat  Eropa utamana mangsa  penjajahan Belanda..
Reundeu beureum ogé salahsahiji bahan pikeun nyieun kelir/celep kana lawon jeung samak, hasilna leuwih alus jeung awet henteu gancang laas.

Tutuwuhan ieu ogé dipaké pikeun ubar. W.G. Boorsma -sakumaha anu dikutip ku  Heyne (1913)- nyebutkeun cenah dina daun reundeu beureum, mibanda kadar kalium anu loba, ogé natrium jumlahna teu pati loba, mibanda hasiat pikeun ngalancarkeun kahampangan/ (diuretik). Sagigireun ti éta reundeu beureum ogé mibanda hasiat pikeun hemostatik/nahan pendarahan  pikeun ibu anu réngsé lahiran; disentri, jeung hemoroid (wasir). Rumphius, sabada ngaguar ieu tutuwuhan méré ngaran  Prunella molucca hortensis, ieu tutuwuhan bisa dirieus/ditutu pikeun ngomprés anu gering panas. Ieu tutuwuhan  bisa dipaké pikeun ngubaran raheut, ogé misalah/tipalitek, kujalan daunna di beuweung, ditambah jahe (bisa ogé henteu maké) tuluy ditaplokeun kanu raheut atawa tipalitek. Pikeun anu tipaliteik, jahé bisa diganti ku cuka. 

Daun jeung  akar reundeu beureum ngandung flavonoida jeung  polifenol. Sagigireun éta dina dauna mibanda tanin, dina tangkalna mibanda saponin jeung tanin. Tutuwuhan ieu  mibanda hasiat pikeun ngubaran mencret, ngalancarkeun kahampangan, jeung ngubaran batu empedu.

Panaluntikan  ilmiah menyebutkeun ayana  aktivitas antibakteri fraksi etilasetat daun reundeu beureum bisa ngurangan  Staphylococcus aureus dina kadar 13, 26, 52, 78, jeung  104 mg. Beuki loba kadar/dosis anu dipake beuki lega daerah anu bisa dikurangan. Catetan sanés nyatakeun yén tutuwuhan ieu suksés dina nurunkeun kadar gula getih beurit anu jadi salaku tempat ékspérimén. Lian ti éta, dipikanyaho potongan daun reundeu beureum bisa ngubaran raheut, ogé mibanda aktivitas antioksidan.

Dicutat tina

Tutumbu ka luar 
 Hemigraphis alternata di Missouri Botanical Garden.

Tutuwuhan ubar
Acanthaceae
Tutuwuhan tropis